# gwelas
## Brezhoneg
### Etimologiezh

    Savet diwar gwel-, pennrann ar verb gwelet pe gwelout, hag an dibenn-ger -as

### Furm verb

gwelas /ˈɡɥeːlas/ /ˈɡwɛːlas/
* Furm ar verb gwelet/gwelout e trede gour unan an amzer-dremenet strizh, en doare-disklêriañ
   * Hep kemmadur :
       Met p'hen gwelas an dewarlerc'h ar beure ken sart [...]. — (Fañch an Uhel, Kontadennoù ar Bobl/2, Al Liamm, 1985, p. 28.)
       Ar manac'h, a selle alies war e lerc'h, o gwelas ivez o tont d'an daoulamm, hag e taolas e vamm d'an traoñ, evit mont buanoc'h. — (Fañch an Uhel, Kontadennoù ar Bobl/3, Al Liamm, 1988, p. 216.)
       Merc'h ar roue, p' her gwelas adarre er c'hiz, ne voe ket evit miret oc'h he c'halon d'e garet. — (G. MILIN, Gwechall-goz e oa..., Kemper, 1924, p. 43.)
   * Gant ur c'hemmadur dre vlotaat (war-lerc'h ar rannig-verb a, ar stagell isurzhiañ pa da skouer) :
       Ar roue a gontas neuze ar per, hag a welas e oa aet unan arre gant al laer. — (Fañch an Uhel, Kontadennoù ar Bobl/1, Al Liamm, 1984, p. 15.)
       Mantret 'voe pa welas penaos 'oa gwisket e vreur, ha bec'h en doe oc'h e anaout. — (G. MILIN, Gwechall-goz e oa..., Kemper, 1924, p. 89.)
       Edo gantañ en e liorz o kerzout dre ar baliou, bleuniou a bep tu d'ezo, pa welas eun itron wenn o tont war-du ennañ. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 133.)
       Etre delioù ar c'hegid, Yun a welas ar stêr o wennaat, o lugerniñ. — (Jakez Riou, Geotenn ar Werc'hez ha danevelloù all, Al Liamm, 1957, p. 40.)
       Da gentañ e voe dipitet-holl ar roue Vortigern pa welas ar paotrig yac'h ha dibistik en e sav dirazañ. — (Langleiz, Romant ar Roue Arzhur/levrenn I : Marzhin, Al Liamm, 1975, p. 29.)
   * Gant ur c'hemmadur mesket (war-lerc'h ar rannig-verb e hag ar stagell isurzhiañ ma) :
       N'edo ket oc'h huñvreal, ha dihun mat e oa, rak pa voe dibikouzet ganti he daoulagad, e welas ar sklerijenn souezhus o parañ war ar prenestr [...]. — (Jakez Riou, An Ti Satanazet, Skridoù Breizh, 1944, p. 52.)
       Pan o addigoras en diwezh e welas tri flad, teir bolenn, ur podad-sukr hag ur voutailhad win en he c'hichen. — (Jakez Konan, NOZ AR PELLGENT, Al Liamm niv. 65, Du-Kerzu 1957, p. 14.)
       Hag e welas dre ar prenest ... — (Jules Gros, Le trésor du breton parlé Première Partie, 1966, p. 10.)

#### Troidigezhioù

* galleg : (elle)/(il) vit